b"\n_START_ARTICLE_\nDespatx Sol\xc3\xa9\n_START_SECTION_\nDescripci\xc3\xb3\n_START_PARAGRAPH_\nEdifici de decoraci\xc3\xb3 senzilla en la que participen elements ornamentals classicistes. Segueix un prototipus similar als casals dels mestres d'obra. La fa\xc3\xa7ana presenta una distribuci\xc3\xb3 sim\xc3\xa8trica centrada per la porta d'entrada. A la planta baixa hi ha portes i finestres amb decorat que es caracteritza per la pres\xc3\xa8ncia de relleu al brancal i a la llinda. Per damunt de la llinda hi ha m\xc3\xa8nsules que suporten el balc\xc3\xb3 del pis superior, amb un nombre de cinc finestres amb una decoraci\xc3\xb3 en estuc a la zona de la llinda que est\xc3\xa0 tamb\xc3\xa9 sobremuntada per un petit r\xc3\xa0fec amb motllures. L'acabament de la fa\xc3\xa7ana mostra el mateix recurs de m\xc3\xa8nsules com a element sustentat del r\xc3\xa0fec.\n_START_SECTION_\nHist\xc3\xb2ria\n_START_PARAGRAPH_\nL'edifici \xc3\xa9s propietat del Sr. Alguersuari, que \xc3\xa9s a la vegada propietari de l'Hotel Su\xc3\xads (edifici contigu). Adquir\xc3\xad ambd\xc3\xb3s edificis a la senyora Rosa Brutau. L'edifici de Televisi\xc3\xb3 de Sabadell fou utilitzat anteriorment amb l'antiga estaci\xc3\xb3 dels ferrocarrils, lloc de dest\xc3\xad d'un dels eixos industrials d'aquesta ciutat a finals del segle XIX._NEWLINE_Actualment (2013) un restaurant ocupa la planta baixa de l'edifici."